દક્ષિણ ઝોનના ઈસનપુર વોર્ડમાં આવેલા નારોલ ચાર રસ્તા પર લાંભા અને ઈસનપુર તરફથી આવતી અને પીરાણા સુઅરેજ ટ્રીટમેન્ટ પ્લાન્ટ જતી ૧૬૦૦ તેમજ ૯૦૦ એમએમ વ્યાસની મેઈન ટ્રંક ડ્રેનેજ લાઈનના મેનહોલ તૂટી ગયાં હતાં. પરંતુ આ કામ માટે ટેન્ડર કે શોર્ટ ટેન્ડર મંગાવવાને બદલે દક્ષિણ ઝોનના ઈજનેર વિભાગે આગામી ચોમાસા આડે છ મહિનાની વાર હોવા છતાં ચોમાસાનાં બહાનાં હેઠળ નવેસરથી મેનહોલ અને તેને લગતી આનુષાંગિક કામગીરી કરાવવા કવોટેશન મગાવ્યા હતા અને તંત્રને મળેલા ક્વોટેશનના આધારે સૌથી ઓછા ભાવના કોન્ટ્રાક્ટર લક્ષ્મી બિલ્ડર્સના રૂ.૨૭.૧૨ લાખના ક્વોટેશનને મંજૂરી આપી દીધી હતી.